Week van de Afrikaanse roman 2017: video's en foto's (2) | LitNet
Hier is ook die eerste klompie video's wat verskyn het: Week van de Afrikaanse Roman 2017: eerste video’s
Die eerste dag van die Week van de Afrikaanse roman het die groep skrywers die Stedelijk museum in Amsterdam besoek, en spesifiek die uitstalling van Zanele Muholi.
Rudie van Rensburg en Amy Jephta tydens die openingsaand
Die groep skrywers by die Stedelijk museum in Amsterdam
In die Stedelijk museum
In Den Haag is die groep skrywers deur die Suid-Afrikaanse ambassadeur, Bruce Koloane, ontvang. Daarna was dit die amptelike opening van die fees, wat gehou is by die Centrale Bibliotheek in Den Haag. Die Nederlandse skrywer, musiekjoernalis en teatermaker Christine Otten het onderhoude met Ingrid Winterbach, Willem Anker en Rudie van Rensburg gevoer. Andries Bezuidenhout het ’n paar liedjies gesing, Amy Jephta het ’n voorlesing gedoen. Suzie Matlhola en Karien Brits (albei verbonde aan die ATKV) het vertel van die werk wat hulle doen onder kinders in Soweto wat Afrikaans wil leer praat.
Ingrid Winterbach en Christine Otten
Rudie van Rensburg en Christine Otten
Willem Anker en Christine Otten
Suzie Matlhola en Karien Brits
Die restaurant in Culemborg se naam is Andries Eten en Drinken. Dit is deur die eienaar, Bert van der Kamp, vernoem na die Suid-Afrikaanse kunstenaar Andries Botha. Een van Andries se beeldhouwerke is in die binnehof: ’n olifant wat 200 kg weeg. Een van die organiseerders van die Week van de Afrikaanse roman, Ingrid Glorie, het onderhoude met Willem Anker, Rudie van Rensburg en Ingrid Winterbach gevoer. Andries Bezuidenhout het ’n paar liedjies gesing.
Willem Anker en Andries Bezuidenhout in die strate van Culemborg
Ingrid Glorie en Ingrid Winterbach
Ingrid Glorie en Rudie van Rensburg
In Utrecht was Amy Jephta, Ingrid Winterbach en Andries Bezuidenhout by die Hogeskool voor de Kunsten vir ’n werkwinkel. Amy het met die studente oefeninge gedoen wat nuttig kan wees wanneer ’n mens skrywersblok het. Andries en Ingrid het met die studente gesels oor hoe dit is om in sowel beeldende kuns as woorde te werk, en hoe die twee dissiplines mekaar kan aanvul. Die dosent wat hulle ontvang het, was Mathijs Verboon.
Andries Bezuidenhout, Amy Jephta en Ingrid Winterbach
Amy, Ingrid en Andries saam met Mathijs Verboon
Die Afrovibes-fees word in Amsterdam, Den Haag, Rotterdam en Utrecht gehou. Dit vorm deel van Black Achievement Month. Die Suid-Afrikaanse kunstenaars wat daaraan deelgeneem het, het ingesluit Amy Jeptha en die digter Koleka Putuma.
(Meer inligting hier: https://www.afrovibes.nl/nieuws.)